Ալեքսան Կարապետյան

Ալեքսան Համբարձումի Կարապետյան  (մարտի 28, 1950, Երևան, Հայկական ԽՍՀ, ԽՍՀՄ - մարտի 8, 2015, Երևան, Հայաստան), Հայաստանի պետական, քաղաքական գործիչ։ Ազգային ժողովի 2-րդ և 3-րդ գումարումների պատգամավոր, ՀՀ քաղաքաշինության նախարարի տեղակալ:

 Կրթություն 
Սովորել է Ղազարոս Աղայանի անվան միջնակարգ դպրոցում։ Ավարտել է Երևանի էլեկտրոնային հաշվիչ մեքենաների տեխնիկումի ավտոմատիկայի և հեռուստամեխանիկայի բաժինը, ապա ուսումնառությունը շարունակել Երևանի պոլիտեխնիկական ինստիտուտի շինարարական ֆակուլտետում։ 1985-1989 թվականներին սովորել է ԽՄԿԿ Կենտկոմին կից բարձրագույն կուսակցական դպրոցում, ստացել քաղաքագետի որակավորում։

 Աշխատանքային գործունեություն 
 1974-1976 թվականներին՝ Պոլիտեխնիկական ինստիտուտի ինժեներական հիդրոլոգիայի ամբիոնում որպես ավագ լաբորանտ։
 1976-1980 թվականներին՝ ընտրվել է Երևանի պոլիտեխնիկական ինստիտուտի 14 հազարանոց ԼԿԵՄ կոմիտեի երկրորդ, ապա՝ առաջին քարտուղար,
 1980-1985 թվականներին՝ «Երևանշին» արտադրական - շինմոնտաժային միավորման, կուսկոմիտեի երկրորդ, այնուհետև՝ առաջին քարտուղար։
 1985-1990 թվականներին աշխատել է ՀԿԿ Կենտկոմի շինարարության և քաղաքային տնտեսության, ապա սոցիալ-տնտեսական բաժինների հրահանգիչ։
 1988 թվականին դեկտեմբեր - 1989 մարտ ամիսներին մասնակցել է Սպիտակ քաղաքի երկրաշարժից տուժած բնակչության փրկարարական աշխատանքներին։
 1991-1992 թվականներին աշխատել է «Պրոմեթևս-Անդրնավթգազշին» ակցիոներական ընկերությունում որպես վարչության պետ։ 1992-1995 թվականներին աշխատել է «Քաղշին» շինմոնտաժային միավորումում որպես պետի տեղակալ և կոմերցիոն կենտրոնի տնօրեն,
 1995-1996 թվականներին եղել է «ԱԿ և Կ» ՍՊԸ-ի նախագահ,
 1996-1997 թվականներին՝ հայ-բուլղարական «Արմբոլինվեստ» համատեղ ձեռնարկության գլխավոր տնօրեն։
 1999-2007 թվականներին՝ Հայաստանի Ազգային ժողովի պատգամավոր։
 2012 թվականի հունվարի 27-ին Հայաստանի վարչապետի որոշմամբ նշանակվել է Հայաստանի քաղաքաշինության նախարարի տեղակալ ։
 2014 թվականի օգոստոսի 5-ին Հայաստանի վարչապետի որոշմամբ ազատվել է Հայաստանի քաղաքաշինության նախարարի տեղակալի պաշտոնից՝ իր դիմումի համաձայն :
 2014 թվականի օգոստոսի 5-ին նշանակվել է Հայաստանի քաղաքաշինության նախարարի գլխավոր խորհրդական: 

 Քաղաքական գործունեություն 
«Ազգային Միաբանություն» կուսակցության հիմնադիրներից է, Ազգային ժողովի 2-րդ և 3-րդ գումարումների պատգամավոր։ 2003 թվականից եղել է ՆԱՏՕ-ի խորհրդարանական վեհաժողովում և Աշխարհի Միջխորհրդարանական միությունում Հայաստանի Ազգային ժողովի պատվիրակության անդամ։ Եղել է Ազգային ժողովի Հայաստան-Բուլղարիա պատգամավորական բարեկամության խմբի նախագահ, Բիզնեսի և պառլամենտի միջազգային ասոցիացիայի հայաստանյան գրասենյակի կոորդինացնող խորհրդի անդամ, Խորհրդարանականներն ընդդեմ կոռուպցիայի համաշխարհային գլոբալ կազմակերպության (GOPAC) հայաստանյան ազգային կառույցի անդամ։

 Պարգևներ 
 Հայաստանի վարչապետի շնորհակալագիր (2014)։

 Մահ 
Մահացել է 2015 թվականի մարտի 8-ին :

 Ծանոթագրություններ 
Ալեքսան Կարապետյանն աշխատանքից ազատվելու դիմում է գրել հիվանդության պատճառով

Գալուստ Սահակյանը ցավակցական ուղերձ է հղել Ալեքսան Կարապետյանի մահվան կապակցությամբ

Մահացել է նախկին պատգամավոր ու նախկին փոխնախարար Ալեքսան Կարապետյանը

www.parliament.am

Կատեգորիա:1950 ծնունդներ
Կատեգորիա:2015 մահեր
Կատեգորիա:«Ազգային միաբանություն» կուսակցության անդամներ
Կատեգորիա:ՀՀ ԱԺ 2-րդ գումարման պատգամավորներ
Կատեգորիա:ՀՀ ԱԺ 3-րդ գումարման պատգամավորներ
Կատեգորիա:ՀՊՃՀ շրջանավարտներ
Կատեգորիա:Հայ պետական գործիչներ
Կատեգորիա:Հայ քաղաքագետներ
Կատեգորիա:Հայ քաղաքական գործիչներ
Կատեգորիա:Մարտի 9 մահեր